Účastník ZPC	
Meno, priezvisko, titul:	Denisa Ďuranová, PhDr.	
Úsek:	Štátny pedagogický ústav 	
	
Zahraničná pracovná cesta	
Miesto konania – štát, mesto:	Portugalsko, Lisabon  	
Organizátor:	Európska agentúra pre špeciálne a inkluzívne vzdelávanie 	
Termín:	31.10. – 2. 11. 2017	
Účel:	Pracovné rokovanie členov zboru reprezentantov a národných koordinátorov členských krajín Európskej agentúry pre špeciálne a inkluzívne vzdelávanie	
Rokovací jazyk:	Anglický jazyk	
	
Rámcový program
31. 10. 2017 –  cesta Bratislava – Lisabon
1. 11. 2017 – medzinárodná konferencia Inclusive Early Childhood Education; polročné pracovné rokovanie členov zboru reprezentantov a národných koordinátorov členských krajín Európskej agentúry pre špeciálne a inkluzívne vzdelávanie 
2. 11. 2017 – medzinárodná konferencia Inclusive Early Childhood Education; cesta Lisabon – Bratislava 	
	
Stručný priebeh	
Polročného pracovného rokovania organizovaného Európskou agentúrou pre špeciálne a inkluzívne vzdelávanie (ďalej i ako „Európska agentúra“) sa zúčastnilo vedenie a zástupcovia Európskej agentúry, členovia zboru reprezentantov a národní koordinátori z  členských krajín Európskej agentúry. Slovenská republika bola zastúpená členkou zboru reprezentantov PaedDr. Máriou Tekelovou – Ministerstvo školstva, vedy, výskumu a športu SR a národnou koordinátorkou PhDr. Denisou Ďuranovou – Štátny pedagogický ústav. Pracovné rokovanie bolo organizované spolu s medzinárodnou konferenciou Inclusive Early Childhood Education a to pri príležitosti ukončenia predmetného projektu Európskej agentúry. 

Program:
1.	Medzinárodná konferencia Inclusive Early Childhood Education organizovaná pri príležitosti ukončenia projektu realizovaného Európskou agentúrou: 
Tento trojročný tematický projekt (2015 – 2017) nadväzuje na výstupy predchádzajúcich projektov Európskej agentúry zameraných na intervenciu v ranom detstve (2004, 2010). Cieľom projektu Inclusive Early Childhood Education bolo identifikovať, analyzovať hlavné charakteristiky kvalitného inkluzívneho vzdelávania v ranom detstve. Projekt bol zameraný na štruktúry a procesy, ktoré môžu zabezpečiť systémový prístup k poskytovaniu vysoko kvalitného inkluzívneho vzdelávania v predškolskom veku a ktoré efektívne spĺňajú vzdelávacie potreby všetkých detí z miestnej komunity školy (od troch rokov do začiatku primárneho vzdelávania: 5 – 7 rokov). Na uvedenom projekte za Slovenskú republiku participovala p. Zuzana Lynch ako expertka z vysokej školy pre danú problematiku a p. Petronela Čábyová ako expertka z praxe. Kľúčovou témou konferencie bol model ekosystému inkluzívneho predprimárneho vzdelávania a problematika nástroja na podporu inkluzívneho prostredia - nástroj na sebareflexiu. 
Bližšie informácie o projekte a všetky jeho výstupy sú dostupné na: 
https://www.european-agency.org/agency-projects/inclusive-early-childhood-education  
2.	Pracovné stretnutie národných koordinátorov zamerané na dotazníkový prieskum, ktorý bol realizovaný v jednotlivých krajinách:
Prieskum bol zameraný na základné informácie, aktuálnu situáciu, príklady dobrej praxe v krajinách v oblasti špeciálneho a inkluzívneho vzdelávania, najmä na potreby učiteľov v praxi.   
3.	Spoločné rokovania členov zboru reprezentantov a národných koordinátorov:
Európska agentúra informovala o jej činnosti, aktivitách za posledný polrok a prebiehajúcich projektoch. 

V roku 2017 sa práca Európskej agentúry zároveň zameriavala na:
-	Ukončenie projektu Early Childhood Education (aktívne zapojenie SR)
https://www.european-agency.org/agency-projects/inclusive-early-childhood-education 
-	Pokračovanie projektu Financing Policies for Inclusive Education Systems
https://www.european-agency.org/agency-projects/fpies 
-	Realizácia druhej fázy projektu Country Policy Review and Analysis (aktívne zapojenie SR)
https://www.european-agency.org/agency-projects/cpra 
-	Pokračovanie výskumného projektu Evidence of the Link between Inclusive Education and Social Inclusion
-	Ukončenie zberu dát v rámci projektu European Agency Statistics on Inclusive Education (aktívne zapojenie SR)
-	Začiatok dvoch projektov: Policy to Support Inclusive School Leadership; the Changing Role of Special Schools/Provision in Supporting Inclusive Education

V druhom polroku 2017 boli zverejnené výstupy projektov Európskej agentúry, do ktorých bola aktívne zapojená i Slovenská republika: 
•	Inclusive Early Childhood Education – Literature Review 
https://www.european-agency.org/publications/reviews/iece-literature-review
  (Sumarizácia výskumov a politík v danej oblasti s cieľom analyzovať vzdelávanie a starostlivosť v ranom   
  detstve.)  
•	Inclusive Early Childhood Education Environment Self-Reflection Tool 
https://www.european-agency.org/publications/ereports/inclusive-early-childhood-education-environment-self-reflection-tool
(Nástroj vytvorený pre odborníkov a zamestnancov, ktorý je zameraný na sebareflexiu v oblasti inkluzívneho vzdelávania v ranom detstve, pričom sa zameriava na sociálne, učebné a fyzické prostredie.) 
•	EASIE 2014 Dataset Cross-country Report
https://www.european-agency.org/publications/ereports/easie-2014-dataset-cross-country-report
(Správa vychádza z prvého súboru údajov a dát EASIE zozbieraných koncom roka 2014 a začiatkom roka 2015 so zameraním na školský rok 2012 / 2013. Správa prezentuje údaje a dáta a má potenciál priamo informovať tvorcov politík a rozhodovacích orgánov pôsobiacich v oblasti vzdelávania.)
•	Raising the Achievement of All Learners in Inclusive Education - Literature Review
https://www.european-agency.org/publications/reviews/raising-the-success-of-all-learners-in-clusive-education-literature
(Revízia literatúry, ktorá poskytuje základné informácie s cieľom podporiť rozvoj  stratégií, ktoré sú založené na výskumoch a sú zamerané na zlepšovanie výsledkov žiakov a podporu inovácií v školách.)
•	Examples of Raising Achievement
https://www.youtube.com/c/European-agencyOrg 
(Videá príkladov dobrej praxe prezentované na medzinárodnej konferencii Európskej agentúry, ktoré sú zamerané na zvyšovanie úspechu všetkých žiakov v inkluzívnom vzdelávaní.)  
V roku 2017 Európska agentúra zverejnila na svojom webovom sídle publikácie:
•	Decentralisation in Education Systems - Seminar Report 
https://www.european-agency.org/publications/ereports/decentralisation-in-education-systems-seminar-report
(Dokument vychádza z rôznych diskusií v rámci tematického seminára o decentralizácii vzdelávacích systémov, ktorý bol v októbri 2016 organizovaný Európskou agentúrou v spolupráci s islandským Ministerstvom školstva, vedy a kultúry – aktívne zapojenie SR v rámci predmetného tematického seminára.)
•	Early School Leaving and Learners with Disabilities and/or Special Educational Needs: To what extent is research reflected in European Union policies? 
https://www.european-agency.org/publications/ereports/early-school-leaving-to-what-extent-is-research-reflected-in-eu-policies
(Správa zhŕňa kľúčovú vedeckú literatúru o žiakoch so špeciálnymi výchovno-vzdelávacími potrebami a /alebo žiakoch so zdravotným znevýhodnením v súvislosti s fenoménom predčasného ukončenia školskej dochádzky.)
•	Financing of Inclusive Education: Mapping Country Systems for Inclusive Education 
https://www.european-agency.org/publications/ereports/financing
(Správa sa zameriava na mechanizmy financovania v rámci systémov inkluzívneho vzdelávania zameraných na uspokojovanie potrieb žiakov so špeciálnymi výchovno-vzdelávacími potrebami, príloha publikácie poskytuje prehľad o mechanizmoch financovania, ktoré podporujú systém inkluzívneho vzdelávania.)
•	Inclusive Early Childhood Education: An analysis of 32 European examples 
https://www.european-agency.org/publications/ereports/iece-analysis-of-32-european-examples
(Publikácia prezentuje zistenia kvalitatívnej tematickej analýzy 32 príkladov výučby inkluzívnej predškolskej výchovy v celej Európe - aktívne zapojenie SR.)
	
Odporúčania a závery	
Odporúčame naďalej plniť úlohy vyplývajúce z členstva Slovenskej republiky v Európskej Agentúre na základe uznesenia vlády SR č. 682/2011 v znení uznesenie vlády SR č. 480/2012 a podľa jej štatútu: https://www.european-agency.org/sites/default/files/about-us/articles/Articles-of-Association-2016w.pdf. 
Odporúčame naďalej pokračovať v realizácii druhej fázy projektu Country Policy Review and Analysis. 
Odporúčame disemináciu výstupov projektov Európskej agentúry prostredníctvom webového sídla Štátneho pedagogického ústavu. Diseminácia by mala vzniknúť i na základe spolupráce medzi zúčastnenými zástupcami zo Slovenskej republiky v rámci projektov Európskej agentúry, ako aj v spolupráci s Ministerstvom školstva, vedy, výskumu a športu Slovenskej republiky a Štátnym pedagogickým ústavom. 	
Očakávaný prínos	
Zastúpením v Európskej agentúre pre špeciálne a inkluzívne vzdelávanie má Slovenská republika možnosť aktívne sa spolupodieľať na tvorbe a implementácii projektov v oblasti špeciálneho a inkluzívneho vzdelávania na medzinárodnej úrovni, spolupodieľať sa na činnosti organizácie európskeho charakteru a diseminovať relevantné výstupy na národnej úrovni. 	
Prehľad prinesenej dokumentácie a miesto jej uloženia	
Informácie o projektoch Európskej agentúry a ich výstupy, ako i ďalšie materiály, sú priebežne publikované na webovom sídle Európskej agentúry: https://www.european-agency.org/. 	
Spôsob zverejnenia výsledkov ZPC, prenos získaných informácií	
Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach ministerstva.	
	
Súhlasím so zverejnením správy na internete.	
Správu vypracoval: PhDr. Denisa Ďuranová	
Dátum: 	
Správu schválil: doc. PhDr. Ľudovít Hajduk, PhD., riaditeľ ŠPÚ